C 88/76
EL
Επίσημη Εφημερίδα της Ευρωπαϊκής Ένωσης
24.2.2022
Τα εδάφη, άλλοτε κροκαλώδη αργιλοασβεστώδη και αμμώδη άλλοτε χαλικώδη πάνω σε μολάσσες και ψαμμίτες, είναι φτωχά, καλά στραγγιζόμενα και ευπαθή στη διάβρωση.
Τα ρηχά αυτά εδάφη, χωρίς υπερβολική υγρασία, ενδείκνυνται απόλυτα για την αμπελοκαλλιέργεια.
Ο νομός Bouches-du-Rhône έχει μεσογειακό κλίμα με μεγάλη ηλιοφάνεια, χαρακτηριστικό γνώρισμα του κλίματος αυτού.
Τα καλοκαίρια είναι πολύ θερμά και ξηρά και ο χειμώνας σχετικά ήπιος.
Οι θερμοκρασίες παρουσιάζουν σημαντικές διαφορές ανάλογα με την εποχή, με ιδιαίτερα υψηλές τιμές τη θερινή περίοδο, όπου συχνά καταγράφονται 35 °C υπό σκιά.
Το μέσο ετήσιο θερμοκρασιακό εύρος μεταξύ ημέρας και νύχτας είναι σημαντικό, πολύ μεγάλο δε τον χειμώνα, ενίοτε με έντονους παγετούς τη νύχτα.
Οι βροχοπτώσεις είναι ακανόνιστες και άνισα κατανεμημένες κατά τη διάρκεια του έτους.
Δεν είναι σπάνιες οι ισχυρές καταιγίδες.
Ο Μιστράλ (μαΐστρος), ξηρός και ψυχρός βόρειος άνεμος, πνέει στην περιοχή σχεδόν 100 ημέρες τον χρόνο, συχνά με ριπές άνω των 100 km/h.
Ο αμπελώνας της Προβηγκίας είναι ο αρχαιότερος αμπελώνας της Γαλλίας, με ηλικία άνω των 2 600 χρόνων.
Ο αμπελώνας αυτός φημίζεται ιδιαίτερα για την παραγωγή ερυθρωπών οίνων.
Από το 1907 πολλοί αμπελουργοί ένιωσαν την ανάγκη να συσπειρωθούν για να αντιμετωπίσουν τις δυσκολίες.
Έτσι, θεσπίστηκε ρυθμιστικό πλαίσιο για την παρασκευή οίνου και οι αμπελουργοί οργανώθηκαν σε συνεταιρισμούς και συνδικάτα που ενθάρρυναν την ποιοτική ανάπτυξη της παραγωγής.
Το 1964 ορίστηκε επακριβώς και με κανονιστική ρύθμιση το καθεστώς «vin de canton», σε συνάρτηση με μια διοικητική περιοχή παραγωγής με συγκεκριμένο σύνολο εδαφοκλιματικών χαρακτηριστικών.
Με διάταγμα του 1968 οι εν λόγω οίνοι μετατράπηκαν σε «vins de pays» (τοπικούς οίνους), οι οποίοι προσδιορίζονται πρωτίστως με το όνομα του νομού παραγωγής και πληρούν συγκεκριμένα κριτήρια παραγωγής που απαιτούν ανώτερο επίπεδο ποιότητας.
Με τον τρόπο αυτόν, αναγνωρίστηκε ο τοπικός οίνος (vin de pays) Bouches du Rhône, ο οποίος μετατράπηκε σε προστατευόμενη γεωγραφική ένδειξη το 2011.
Η παραγωγή αυτή προέρχεται κυρίως από δύο πολύ διαφορετικές ζώνες: την κύρια ζώνη στο κεντροανατολικό τμήμα του νομού, γύρω από την Aix-en-Provence (65-70 % του όγκου), και τη λεγόμενη ζώνη «camarguaise» στα δυτικά, η οποία οριοθετείται νοτιοανατολικά του Tarascon, στους δήμους Arles και Saintes-Maries-de-la-Mer.
Η εν λόγω ζώνη «camarguaise» αξιώνει τη μοναδικότητά της με την ένδειξη «Terre de Camargue»: η γεωγραφική αυτή περιοχή προορίζεται αποκλειστικά για την παραγωγή οίνων για τους οποίους μπορεί να αξιωθεί η ΠΓΕ «Pays des Bouches-du-Rhône».
8.2.
Αιτιώδης σχέση μεταξύ της ιδιαιτερότητας της γεωγραφικής περιοχής και της ιδιοτυπίας του προϊόντος Η ΠΓΕ «Pays des Bouches-du-Rhône», η οποία καλύπτει όλους τους δήμους του νομού Bouches-du-Rhône, βασίζεται κυρίως στα ιδιαίτερα χαρακτηριστικά των οίνων που συνδέονται με τα χαρακτηριστικά του φυσικού περιβάλλοντος (κλίμα, έδαφος).
Ο νομός Bouches-du-Rhône βρίσκεται στην περιφέρεια Provence-Alpes-Côte d’Azur στη νοτιοανατολική Γαλλία.
Έχει ορεινό ανάγλυφο που διακόπτεται από πεδινές εκτάσεις και φθάνει μέχρι τη θάλασσα, μεσογειακό κλίμα και βλάστηση που αποτελείται κυρίως από μακία και θάμνους.
Χαρακτηρίζεται επίσης από την παρουσία του Μιστράλ (μαΐστρου), ο οποίος δυσχεραίνει ενίοτε τις αμπελουργικές εργασίες, αλλά συντελεί στην εξυγίανση του εδάφους, στην προστασία των αμπελώνων από κρυπτογαμικές προσβολές και, τελικά, στην αύξηση του πλούτου των σταφυλιών λόγω της συμπύκνωσης που προκαλεί στο τελικό στάδιο της ωρίμασης.
Τα εδάφη, άλλοτε κροκαλώδη αργιλοασβεστώδη και αμμώδη άλλοτε χαλικώδη πάνω σε μολάσσες και ψαμμίτες, δεν παρουσιάζουν υπερβολική υγρασία, είναι καλά στραγγιζόμενα και ενδείκνυνται απόλυτα για την αμπελοκαλλιέργεια.
Οι αμπελουργοί, αξιοποιώντας τις βέλτιστες φυσικές συνθήκες και έχοντας ως γνώμονα την επιλογή των καλύτερων αμπελοτεμαχίων, κατάφεραν να αναδείξουν διαφορετικές ποικιλίες σε μια περιοχή με συχνά φτωχά εδάφη, αλλά καλά στραγγιζόμενα και ιδιαίτερα κατάλληλα για αμπελοκαλλιέργεια.
Ο συνδυασμός αυτών των εδαφολογικών χαρακτηριστικών και του θερμού και ξηρού κλίματος με τις μεσογειακές επιρροές προσφέρει βέλτιστες συνθήκες ωρίμασης, οι οποίες επιτρέπουν τη διατήρηση των πρωτογενών αρωμάτων των εν λόγω ποικιλιών, από τις οποίες παράγονται οίνοι που διακρίνονται για τη χαρακτηριστική φρεσκάδα και το αρωματικό δυναμικό τους.
Έτσι, οι δροσεροί και ευχάριστοι ερυθροί οίνοι χαρακτηρίζονται από αρώματα κόκκινων φρούτων· οι δροσεροί ερυθρωποί οίνοι διακρίνονται επίσης για τη στρογγυλάδα τους και τα εκφραστικά αρώματα κόκκινων φρούτων ή εσπεριδοειδών.
Οι λευκοί οίνοι είναι αρωματικοί, ανθώδεις ή φρουτώδεις, δροσεροί και εκφράζουν τη νεαρή τους ηλικία.
Σήμερα, η ετήσια παραγωγή οίνων ΠΓΕ «Pays des Bouches-du Rhône», ύψους περίπου 50 000 hl, διατίθεται στην αγορά από 18 συνεταιριστικά οινοποιεία και 88 ιδιωτικά οινοποιεία.
Οι ερυθρωποί οίνοι αντιστοιχούν περίπου στο 50 % του συνολικού όγκου, οι ερυθροί οίνοι αντιστοιχούν σε λίγο περισσότερο από το 40 % του συνολικού όγκου και οι λευκοί οίνοι αντιπροσωπεύουν ποσοστό λίγο μικρότερο του 10 % του συνολικού όγκου.
9.
Αλλες ουσιωδεις προϋποθεσεις Συμπληρωματικές ενδείξεις Νομικό πλαίσιο: Εθνική νομοθεσία Τύπος πρόσθετης προϋπόθεσης: Συμπληρωματικές διατάξεις σχετικά με την επισήμανση